Document ID: 32014D0675

DECIZIA CONSILIULUI
din 25 septembrie 2014
privind poziția care urmează să fie adoptată, în numele Uniunii Europene, în cadrul Comitetului mixt al SEE referitoare la o modificare a anexei II la Acordul privind SEE
(2014/675/UE)
CONSILIUL UNIUNII EUROPENE,
având în vedere Tratatul privind funcționarea Uniunii Europene, în special articolul 43 alineatul (2), articolul 114 alineatul (1) și articolul 168 alineatul (4) litera (b) coroborate cu articolul 218 alineatul (9),
având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European (1), în special articolul 1 alineatul (3),
având în vedere propunerea Comisiei Europene,
întrucât:
(1)
Acordul privind Spațiul Economic European (2) („Acordul privind SEE”) a intrat în vigoare la 1 ianuarie 1994.
(2)
În temeiul articolului 98 din Acordul privind SEE, Comitetul mixt al SEE poate decide modificarea, printre altele, a anexei II la Acordul privind SEE.
(3)
Anexa II la Acordul privind SEE conține dispoziții și mecanisme specifice în materie de reglementări tehnice, standarde, încercări și certificare.
(4)
Regulamentul (CE) nr. 1107/2009 al Parlamentului European și al Consiliului (3) ar trebui încorporat în Acordul privind SEE.
(5)
Regulamentul de punere în aplicare (UE) nr. 540/2011 al Comisiei (4) ar trebui încorporat în Acordul privind SEE.
(6)
Regulamentul de punere în aplicare (UE) nr. 541/2011 al Comisiei (5) ar trebui încorporat în Acordul privind SEE.
(7)
Regulamentul (UE) nr. 544/2011 al Comisiei (6) ar trebui încorporat în Acordul privind SEE.
(8)
Regulamentul (UE) nr. 545/2011 al Comisiei (7) ar trebui încorporat în Acordul privind SEE.
(9)
Regulamentul (UE) nr. 546/2011 al Comisiei (8) ar trebui încorporat în Acordul privind SEE.
(10)
Regulamentul (UE) nr. 547/2011 al Comisiei (9) ar trebui încorporat în Acordul privind SEE.
(11)
Regulamentul de punere în aplicare (UE) nr. 844/2012 al Comisiei (10) ar trebui încorporat în Acordul privind SEE.
(12)
Regulamentul (UE) nr. 283/2013 al Comisiei (11) ar trebui încorporat în Acordul privind SEE.
(13)
Regulamentul (UE) nr. 284/2013 al Comisiei (12) ar trebui încorporat în Acordul privind SEE.
(14)
Regulamentul (CE) nr. 1107/2009 abrogă Directivele 79/117/CEE (13) și 91/414/CEE (14) ale Consiliului, care sunt încorporate în Acordul privind SEE și care, în consecință, ar trebui abrogate în temeiul Acordului privind SEE.
(15)
Regulamentul (UE) nr. 283/2013 abrogă Regulamentul (UE) nr. 544/2011, care este încorporat în Acordul privind SEE și care, în consecință, ar trebui abrogat în temeiul Acordului privind SEE.
(16)
Regulamentul (UE) nr. 284/2013 abrogă Regulamentul (UE) nr. 545/2011, care este încorporat în Acordul privind SEE și care, în consecință, ar trebui abrogat în temeiul Acordului privind SEE.
(17)
Prin urmare, anexa II la Acordul privind SEE ar trebui să fie modificată în consecință.
(18)
Poziția Uniunii în cadrul Comitetului mixt al SEE ar trebui, prin urmare, să se bazeze pe proiectul de decizie atașat,
ADOPTĂ PREZENTA DECIZIE:
Articolul 1
Poziția care urmează să fie adoptată, în numele Uniunii Europene, în cadrul Comitetului mixt al SEE privind propunerea de modificare a anexei II (Reglementări tehnice, standarde, încercări și certificare) la Acordul privind SEE se bazează pe proiectul de decizie a Comitetului mixt al SEE atașat la prezenta decizie.
Articolul 2
Prezenta decizie intră în vigoare la data adoptării.
Adoptată la Bruxelles, 25 septembrie 2014.

Labels: 5
3
6
12
15